### Resume

Forslag fra Ragner Vestergaard, A,vedr. cyklisters og gåendes passage ved vejarbejde og gravearbejde.

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 6 december 2022 fra Ragner Vestergaard, A, lyder således:

"Trafikken i Vejle er løbende påvirket af vejomlægninger, vejarbejde og andet arbejde, der involverer indskrænkninger af vejarealet – fx ved større byggerier ud til en større vej og ved ledningsarbejde. Dette er et nødvendigt onde, som vi har forståelse for.

Når der arbejdes på og ved vejareal, er det imidlertid vores indtryk, at der primært tages hensyn til bilernes fortsatte passage, hvorimod der kun i begrænset omfang tages hensyn til cyklisters og gåendes passage ved vejarbejde og gravearbejde. Når det kommer til cyklende og gående, er det herskende princip tilsyneladende, at disse ikke kan passere ved gravearbejdet, men i stedet mere eller mindre konsekvent må ud på en større omvej. Vi oplever tillige, at der på tidspunkter, hvor der ikke arbejdes på et vejareal, stadig ikke gives mulighed for at passere stedet på cykel.

Vi anerkender, at der er vigtige sikkerhedsforanstaltninger at tage hensyn til, og at der ofte ikke findes åbenlyse løsninger på problematikken.

Socialdemokratiet i Teknisk Udvalg ønsker på ovennævnte baggrund en orientering om:

- Hvilke krav stiller vi som kommune til entreprenører for cyklisters og gåendes passage ved vejarbejde og gravearbejde?

- Hvilke muligheder har vi for at hæve serviceniveauet, så cyklisters og gåendes fremkommelighed prioriteres i højere grad og optimalt set på lige fod med bilisters ved vejarbejde og gravearbejde?

Venlig hilsen

Ragner Vestergaard

[adresse] (A)

[telefonnummer]
[e-mail]"

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Historik

Teknik- og Miljødirektøren indstiller 13. december 2022, pkt. 288:
at udvalget behandler forslaget.

Beslutning fra Teknisk Udvalg, 13. december 2022, pkt. 288:
Udsat.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget.

Forvaltningen orienterede.

Daniel Knudsen var fraværende.